San Pedro de Alcántara (1788)

**San Pedro de Alcántara** oli Espanjan laivaston vuonna 1788 vesille laskettu San Fulgencio -luokan kaksikantinen 64-tykkinen linjalaiva.

## Valmistus

José Romero y Fernández de Landan suunnittelema alus tilattiin 16. toukokuuta 1786 Havannasta, missä köli laskettiin 26. tammikuuta 1787. Alus laskettiin vesille 27. kesäkuuta 1788.

## Palvelus
Alus lähti elokuussa 1788 Havannasta *San Fulgencion*, *San Leandron*, *San Ildefonson*, *San Francisco de Asísin*, *San Sebastiánin*, *San Antonion* ja *San Agustínin* sekä fregattien *Nuestra Señora de la Soledadin*, *Santa Brígidan* ja *Santa Florentinan* kanssa koeajoihin. Alus lähti maaliskuussa 1789 Cádizista Veracruziin. Alus lähti 13. toukokuuta 1789 Havannasta Veracruziin, jonne se saapui 23. toukokuuta. Alus palasi 26. heinäkuuta Veracruzista kolme miljoonaa pesoa kuljettaneen saattueen kanssa Havannaan, mistä se suojasi 5. elokuuta saattueen Cádiziin. Alus saapui yksin aarrelastissa Cádiziin, missä se siirrettiin reserviin.

Alus kuljetti 14. elokuuta 1790 *San Leandron* kanssa Cádizista sotilaita Ceutaan. Se palasi 4. syyskuuta *San Leandron* ja priki *Galgon* kanssa Cádiziin. Syyskuussa alus oli La Carracassa pohjan kuparoinnissa.

Alus lähti 10. heinäkuuta 1792 Cádizista *San Isidoron* kanssa Veracruziin. Alukset saapuivat 1. elokuuta Puerto Ricoon, mistä ne lähtivät 10. elokuuta. Ne saapuivat 26. elokuuta Veracruziin. Alus kuljetti 15. marraskuuta Veracruzista kahden urcan kanssa sotilaita, jauhoja, rautaa ja vankeja Havannaan, jonne ne saapuivat 1. joulukuuta. Alus lähti 10. helmikuuta 1793 Havannasta Veracruziin, jonne se saapui 22. helmikuuta. Alus kuljetti 1. huhtikuuta Veracruzista fregatti *Junon* kanssa tarvikkeita, jauhoja ja aarteita Havannaan, jonne se saapui 26. huhtikuuta yksin. Alus lähti 6. kesäkuuta Havannasta prikin kanssa partiomatkalle sekä vastaanottamaan Veracruzista tulevaa saattuetta. Alus palasi 29. kesäkuuta Havannaan. Se saapui 17. elokuuta tupakkalastissa Veracruziin. Alus lähti 19. marraskuuta Veracruzista fregatti *Ceresin* kanssa mukanaan yli yhdeksän miljoonaa pesoa Havannaan ja edelleen Cádiziin. Alukset saapuivat 22. joulukuuta Havannaan, mistä ne lähtivät 13. helmikuuta 1794 Muñozin alaisuudessa kolmen linjalaivan, kahden fregatin ja pienempien alusten kanssa merelle. Alus erkani Santo Domingoon matkanneesta Muñozin laivueesta *Ceresin* ja urcan kanssa. Alukset kohtasivat Cabo de São Vicenten edustalla *Astuton* ja ne saapuivat Cádiziin mukanaan yli kaksi miljoonaa pesoa.

Alus suojasi Cádizista elohopeaa ja tarvikkeita kuljettaneen 15 rahtialuksen saattueen Veracruziin. Saattue joutui kovaan myrskyyn, jolloin alus menetti 3. lokakuuta 1794 Sonda Campechen edustalla mastonsa. Myrskyssä upposi myös saattueessa ollut rahtialus. Alus saapui 20. lokakuuta Veracruziin mastottomana 14 aluksen saattueen kanssa. Aluksen miehistöstä oli matkalla saanut surmansa 52 miestä ja loukkaantunut 60. Alus odotti 30. maaliskuuta 1795 Veracruzissa tarvikkeita korjaamiseen. Alus lähti 6. joulukuuta 1795 Veracruzista *Américan* ja urcan kanssa kanssa Havannaan, jonne ne saapuivat vielä joulukuussa. Alus lähti 7. toukokuuta 1796 Havannasta Veracruziin, jonne se saapui 25. toukokuuta mukanaan erilaisia tarvikkeita. Alus kuljetti 28. toukokuuta Veracruzista lähes kaksi miljoonaa pesoa sekä sotilaita, vankeja, jauhoja ja ruutia Havannaan. Alus oli 24. huhtikuuta 1798 Havannassa  miehistövajauksen vuoksi ankkurissa.

Alus oli 25. toukokuuta 1798 Havannassa valmiina Cádiziin siirtoon. Se lähti 2. kesäkuuta Havannasta fregatti *Santa Brígidan* ja pienempien alusten kanssa. Ne saapuivat 30. kesäkuuta Ferroliin mukanaan 1,6 miljoonaa pesoa. Alus kuljetti 4. tammikuuta 1799 Ferrolista Obregónin laivueessa joukkoja tarvikkeineen Kanariansaarille. Elokuussa alus oli Ferrolissa huollettavana, jolloin muun muassa pohjan kuparointi vaihdettiin.

Alus kuljetti 19. lokakuuta 1799 Ferrolista *San Ildefonson* kanssa tarvikkeita ja elohopeaa Veracruziin, jonne ne saapuivat 29. marraskuuta. Alukset kuljettivat 19. tammikuuta 1800 Veracruzista aarteita Havannaan, jonne ne saapuivat 4. helmikuuta. Alus joutui helmikuussa Britannian kuninkaallisen laivaston saartamaksi Havannassa. Alus oli Muñozin lippulaivana, jolloin laivueen muut alukset olivat *San Ildefonso*, *San Ramón* ja fregatti *Anfitrite*. Laivue lähti lokakuussa 1800 Havannasta ajamaan takaa saartaneita Britannian kuninkaallisen laivaston aluksia. Alus lähti marraskuussa 1801 Havannasta *San Ildefonson* ja muiden alusten kanssa Veracruziin, jonne ne saapuivat 1. joulukuuta. Alus lähti 19. helmikuuta 1802 Veracruzista Havannaan, jonne se saapui 6. maaliskuuta mukanaan kuusi miljoonaa pesoa. Alus saapui 28. huhtikuuta 1802 aarrelastissa Cádiziin. Alus oli vuodesta 1802 Cartagenassa reservissä.

Alus palautettiin palvelukseen 21. heinäkuuta 1807 Cartagenassa. Seuraavana vuonna se määrättiin kunnostettavaksi Cartagenaan. Alus saattoi 23. heinäkuuta 1809 Cartagenaan Oranista aluksen, jonka lastina oli 26 hevosta. Se lähti 30. heinäkuuta Cartagenasta. Alus saapui 6. elokuuta Cádiziin, mistä se kuljetti 16. lokakuuta elohopeaa ja erilaisia hyödykkeitä Callaoon. Alus saapui 5. maaliskuuta 1810 Callaoon, mistä se lähti 23. kesäkuuta lastinaan yli kolme miljoonaa pesoa. Alus saapui 24. syyskuuta Cádiziin, missä se oli 10. lokakuuta Álavan laivueessa.

Alus suojasi 17. helmikuuta 1811 Cádizista saattueen Veracruziin, jonne se saapui 10. huhtikuuta. Alus saapui joulukuussa prikin ja muutaman rahtialuksen kanssa Havannaan. Alus oli toukokuussa 1812 saarrettuna Veracruzissa *Algecirasin* ja pienempien alustena kanssa. Alus lähti 19. huhtikuuta 1813 Veracruzista Havannaan, jonne se saapui 10. toukokuuta mukanaan yli kaksi miljoonaa pesoa. Alus määrättiin kesäkuussa Havannassa huoltoon.

Alus suojasi heinäkuussa 1813 Havannasta fregatti *Dianan* kanssa kaksi prikiä Cádiziin, jonne ne saapuivat 21. elokuuta mukanaan yli kaksi miljoonaa pesoa. Alus suojasi 17. helmikuuta 1815 Cádizista fregattien *Ifigenian* ja *Dianan* kanssa Enrilen lippulaivana 51 rahtialuksen saattueen, joka kuljetti tarvikkeita ja 12&nbsp;254 sotilasta. Saattue saapui 5. huhtikuuta Venezuelaan Carupanoon ja oli 24. huhtikuuta Venezuelan Margarita saaren lähellä sijaitsevalla Coche Islandilla täydentämässä ruoka ja vesivaroja. Aluksen varastoissa syttyi tulipalo 24. huhtikuuta. Tulipalon seurauksena aluksella ollut ruuti räjähti, mutta lähes koko miehistö saatiin pelastettua.

## Lähteet
*

### Viitteet